CELEX: 32012R1126
Language: lv
Date: 2012-11-26 00:00:00
Title: Komisijas Īstenošanas regula (ES) Nr. 1126/2012 ( 2012. gada 26. novembris ) par atsevišķu preču klasifikāciju kombinētajā nomenklatūrā

1.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 331/11
            
         KOMISIJAS ĪSTENOŠANAS REGULA (ES) Nr. 1126/2012
   (2012. gada 26. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 26. novembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Pārnēsājams, ar baterijām darbināms daudzfunkcionāls aparāts, kura izmēri ir aptuveni 9 × 5 × 1 cm, un ko veido:
                  
                              —
                           
                           
                              šķidro kristālu krāsu displejs (LCD) ar izšķirtspēju 320 × 240 pikseļi, tā izmērs pa ekrāna diagonāli ir apm. 5 cm (2,2 collas),
                           
                        
                              —
                           
                           
                              mikrofons,
                           
                        
                              —
                           
                           
                              iebūvēta 4 GB atmiņa,
                           
                        
                              —
                           
                           
                              
                                 FM skaņotājs,
                           
                        
                              —
                           
                           
                              
                                 USB saskarne,
                           
                        
                              —
                           
                           
                              austiņu kontaktligzda,
                           
                        
                              —
                           
                           
                              vadības taustiņi.
                           
                        Aparāts spēj izpildīt šādas funkcijas:
                  
                              —
                           
                           
                              radiopārraižu uztveršana,
                           
                        
                              —
                           
                           
                              skaņas ierakstīšana un atskaņošana,
                           
                        
                              —
                           
                           
                              video ierakstīšana un atskaņošana,
                           
                        
                              —
                           
                           
                              balss ierakstīšana,
                           
                        
                              —
                           
                           
                              nekustīgu attēlu un video attēlošana.
                           
                        Aparāts spēj izmantot šādus formātus: MP3, WMA, WAV, WMV un JPEG.
                  Aparātu var savienot ar automātisko datu apstrādes iekārtu, lai lejupielādētu vai augšupielādētu datnes.
               
               
                  8527 13 99
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVI sadaļas 3. piezīmi un KN kodu 8527, 8527 13 un 8527 13 99 formulējumu.
                  Aparāts ir konstruēts tā, lai veiktu vairākas funkcijas, kas minētas XVI sadaļā, proti, radio pārraižu uztveršanu ar skaņas ierakstīšanu vai atskaņošanu, video ierakstīšanu vai atskaņošanu un nekustīgu attēlu un video attēlošana. Saskaņā ar minētās sadaļas 3. piezīmi, tas ir jāklasificē kā aparāts, kurš veic galveno funkciju.
                  Tā objektīvo īpašību dēļ, piemēram, aparāta pieejamās atmiņas un mazā ekrāna ar zemu izšķirtspēju dēļ, video attēlošanas, ierakstīšanas un atskaņošanas funkcijas ir sekundāras.
                  Tādējādi aparāta galvenā funkcija ir radio pārraižu uztveršana, apvienojot ar skaņas ierakstīšanas vai atskaņošanas aparātu.
                  Aparāts ir jāklasificē ar KN kodu 8527 13 99 kā citādi radiofonijas uztvērējaparatūras aparāti, kas apvienoti ar skaņas ierakstīšanas vai atskaņošanas aparatūru.